พบแล้ว นร.ม.3 ซึมเศร้าโดดน้ำโขงบึงกาฬ 6 วันศพลอยเกยท่าน้ำวัด 
พบศพแล้ว น้องเอ๋ นักเรียน ม.3 วัย 15 ปี ป่วยซึมเศร้า มาพักบ้านญาติที่บึงกาฬกระโดดลงน้ำโขง เจ้าหน้าที่ระดมหาอยู่ 3 วัน ไม่พบ ล่าสุดศพลอยมาเกยท่าน้ำวัด หลังเกิดเหตุ 6 วันวันที่ 24 ก.พ. ความคืบหน้ากรณี น.ส.อัจฉราพร อามาตย์มนตรี หรือ น้องเอ๋ อายุ 15 ปี นักเรียนชั้น ม.3 โรงเรียนแห่งหนึ่งใน อ.สว่างแดนดิน จ.สกลนคร ป่วยเป็นโรคซึมเศร้ามา 3 ปี กินยาต่อเนื่อง อาการไม่ดีขึ้น มาพักรักษาตัวอยู่กับบ้านญาติใน อ.ปากคาด จ.บึงกาฬ เมื่อเย็นวันที่ 19 ก.พ. ขณะนั่งเล่นอยู่ริมน้ำโขงตรงริมตลิ่งลานพญานาคในเขตเทศบาลตำบลปากคาด อ.ปากคาด จ.บึงกาฬ จู่ๆ ก็กระโดดลงน้ำโขงจมน้ำหายไป หน่วยกู้ภัยสว่างศรีวิไลร่วมกับหน่วยกู้ภัยสว่างเมธาธรรมจากจังหวัดอุดรธานี และนักประดาน้ำของหน่วยเรือรักษาความสงบเรียบร้อยตามลำแม่น้ำโขง นรข.รัตนวาปี ร่วมกันออกค้นหาร่าง ตั้งแต่เย็นวันที่ 19 ก.พ. จนถึงเย็นวันที่ 21 ก.พ.ได้หยุดค้นหา เนื่องจากเชื่อว่าศพคงจะไหลไปตามกระแสน้ำแล้วหลังจากนั้น หน่วยกู้ภัย และญาติของน้องเอ๋ ได้เฝ้าติดตามศพของน้องตามริมแม่น้ำโขงทุกวัน พร้อมกับประสานผู้นำชุมชนทุกหมู่บ้านที่อยู่ติดริมแม่น้ำโขง ช่วยประชาสัมพันธ์ให้ลูกบ้านและชาวประมง ช่วยกันดู หวังว่าจะพบศพน้องเอ๋ล่าสุด เมื่อเวลา 22.00 น. คืนที่ผ่านมา ร.ต.อ.ชาติฉกรรจ์ สร้อยทอง รอง สว.(สอบสวน) สภ.หอคำ ได้รับแจ้งจากชาวบ้านบ้านไคสี ม.5 ต.ไคสี อ.เมืองบึงกาฬ ว่าพบศพลอยมาติดโขดหินบริเวณริมแม่น้ำโขง ท่าน้ำวัดสุมณฑาราม จึงร่วมกับหน่วยกู้ภัยสว่างศรีวิไล และติดต่อญาติมาดูศพ เมื่อไปถึงพบศพหญิงสาว สภาพคว่ำหน้า สวมเสื้อแขนสั้นสีน้ำเงิน กางเกงขาสามส่วนสีเขียว จึงนำขึ้นมารอแพทย์เวรจากโรงพยาบาลบึงกาฬมาชันสูตรเมื่อ นายอรุณ อามาตย์มนตรี อายุ 50 ปี พ่อของน้องเอ๋ มาพบศพก็ยืนยันว่าเป็นศพของน้องเอ๋ เพราะจำเสื้อผ้าที่ใส่ได้ จากนั้นเจ้าหน้าที่ได้ร่วมกันชันสูตร เก็บหลักฐาน และมอบศพน้องเอ๋ ให้กู้ภัยนำส่งญาติกลับไปบำเพ็ญกุศลต่อไป.
พบศพแล้ว น้องเอ๋ นักเรียน ม.3 วัย 15 ปี ป่วยซึมเศร้า มาพักบ้านญาติที่บึงกาฬกระโดดลงน้ำโขง เจ้าหน้าที่ระดมหาอยู่ 3 วัน ไม่พบ ล่าสุดศพลอยมาเกยท่าน้ำวัด หลังเกิดเหตุ 6 วัน 
กระโดดแม่น้ำโขง,นักเรียนกระโดดแม่น้ำโขง,เด็กหญิง15โดดน้ำตาย,ข่าวทั่วไป